TV7 JERUUSALEMMA UUDISED
Meie tänased teemad -
Iraani lepingu nurjumine toob raketisaju Iisraeli
IDF ründas Gazas Hamasi objekti
Ida-Jeruusalemma araablased tahavad Iisraeli kodakondsust
Paremõiguslaste juht õhutab kirikuid põletama
On liiga hilja juudi terrorismi tõrjuda
Kasvab lõhe usklike ja mitteusklike juutide vahel
TV7 Jeruusalemma Uudistest - Shalom!
Ynet Newsi teatel ütles USA president Obama eelmine nädal,
et Tel Avivis hakkab rakette sadama,
kui USA Kongress ei kiida heaks tuumalepet suurriikide ja Iraani vahel.
Kui leping nurjub, on USA sunnitud Teherani ründama,
mille vastuseks tabaksid Tel Avivi Hezbollah raketid.
Obama sõnul ei lõpe USA sõjaline rünnak
Iraani tuumarajatiste vastu sellega,
et Iraan kuulutab sõja USA-le.
Iraani kaitseeelarve on 15 mlrd USD ja USA oma 600 miljardit.
Kuna Iraan ei ründaks otseselt USAd,
võidakse rünnata USA objekte maailmas
või relvastada ja rahastada oma käepikendusi Iisraeli piiril.
Obama olevat valmis kohtuma peaminister Netanyahuga,
et arutada võimalusi Iisraeli julgeoleku tõhustamiseks.
Obama sõnul Netanyahu aga ei kohtu temaga,
kuna see oleks otsekui alistumise märgiks
ja Netanyahu tahtvat jätkata võitlust tuumalepingu vastu.
Iisraeli Õhujõud ründasid eelmisel reedel
Hamasi sõjasvarustust Gazas,
kui Palestiina aladelt Iisraeli rakett tulistati.
IDF esindaja sõnul varustus purustati
ja armee peab Hamasi vastutavaks iga Iisraeli tabava raketirünnaku eest.
Palestiina uudistetoimetuse teatel tabati Nuseirati põgenikelaagrit,
kus sai haavata neli inimest.
AFP teatel võttis rünnaku omaks ISIL-iga seotud salafi terrorirühmitus
vastuseks juudiriigi rünnakutele
al-Aqsa mošee vastu Ida-Jeruusalemmas.
Rünnak kahju ei tekitanud.
Heebreakeelse meedia teatel maandusid kaks raketti Gaza poolel.
Iisraeli Kaitseväe esindaja teatel on augusti algusest peale
Lõuna-Iisraeli mitu raketti tulistatud, enamik neist on maandunud Gazas.
Nii iisraellased kui palestiinlased väärivad normaalset elu,
kuid selle asemel kasutavad terroristid Gaza sektorit rünnakute platvormina.
Hamas peab täitma oma kohust või ootama tagajärgi.
Mitmed viimastel kuudel juhuslikult tulistatud raketid
johtuvad tihti Gaza sisevõitlusest
Hamasi ja sellele vastu panevate salafistlike rühmituste vahel.
Israel Hayomi teatel kasvab Ida-Jeruusalemma araablaste hulk,
kes tahavad Iisraeli kodakondsust.
Uurijate ja juristide teatel
vannub üha rohkem Ida-Jeruusalemma araablasi
truudust Iisraeli riigile nagu teisedki, kes kodakondsust soovivad.
Taotlusprotsessis olevate arvu kasv
peegeldab nii lootuse kaotamist Palestiina riigi sündi
kui karme reegleid tööhõive-,
eluaseme-, reisi- ja omavalitsusteenistuses.
Palestiinlaste identiteediküsimused on keerulised Ida-Jeruusalemmas,
mille Iisrael vabastas Jordaania alt 1967. a Kuue päeva sõjas
ja mis ühendati hiljem Iisraeliga.
Iisrael peab Ida-Jeruusalemma oma riigi osaks,
kuid seal elavad ca 300 000 araablast nii ei arva.
Nad pole Iisraeli kodanikud, vaid omavad Iisraeli isikutunnistusi,
mis annavad neile alalise elaniku staatuse.
Soovi korral võivad nad kodakondsust taotleda,
kuid enamik neist seda ei tee, kuna ei soovi hüljata oma ajalugu.
Ha'aretzi teatel õhutas juudi äärmusrühmituse Lehava juht
Benzi Gopstein eelmine nädal ješiva-kooli õpilasi kirikuid põletama.
Gopsteini väitel on ta ise nõus selle eest 50 aastat vanglas istuma.
Vatikan on kritiseerinud Gopsteini avaldusi
ja Katoliku Kiriku juhid esitasid politseile kaebuse
Gopsteini kihutustöö kohta.
Iisraelis valmistavad muret lisanduvad vihakuriteod
nagu rünnakud kristlike pühapaikade vastu.
Ynet Newsi teatel kasvab lõhe usklike ja mitteusklike juutide vahel.
Uurimuses osales täiskasvanud juute neljast erinevast rahvastikusektorist.
Sektorite vahelist kommunikatsiooni uurides täheldati suhtelist sallivust
religioossete suhtes kõigis kõnealustes sektorites,
kuid ultraortodokside ja sekulaarsete juutide vahel
on märkimisväärseid lõhesid,
eelkõige suhtumises ultraortodokside ja sekulaarsete abieludesse.
Analüüsi andmeil tekitavad pinged erinevate usurühmituste vahel
kõige rohkem muret sekulaarsetele ja traditsioonilistele
ning ka religioossetele juutidele ja kõige vähem ultraortodoksidele.
80% vastajaist möönis,
et Iisraeli ühiskond ühineb kindlalt vaid hädaajal,
näiteks sõdades ja katastroofides,
kuid on muul ajal jagunenud ja tulvil vastuolusid.
The Times of Israeli teatel hoiatas Iisraeli endine julgeolekujuht Diskin,
et Iisraeli sisemine sotsiaalne jagunemine
on viinud karmi liini juudi asunike riigi loomiseni Iisraeli kõrvale.
Nimetades Läänekalda lõunaosa Piibli järgi Juudaks,
usub julgeolekuteenistuse Shin Bet eksjuht,
et sünnib parempoolne ja religioosne Juuda riik.
Diskini sõnul on juudi terrori mahasurumine liiga vähene
ja hilinenud.
Juuda on juudi seaduse, terrori,
teistele suunatud viha või rassismi rahvarühm,
kelle liikmete meelest on tänapäeval isegi rabid,
kes need ekslikud ideoloogiad sünnitanud on,
liiga mõõdukaks ja pehmeks muutunud.
Diskin avaldas oma kommentaarid Facebookis,
kui Iisraeli ametnikud lubasid peatada juudi äärmuslased Läänekaldal,
kus hukkus 1,5-aastane palestiina beebi
ning tema vend ja vanemad said tõsiselt viga
kahte palestiinlaste majja visatud tulepommide tagajärjel.
Päev varem pussitas juudi äärmuslane Jeruusalemma Gay Pride paraadil
kuut inimest, tappes teismelise tüdruku.
Diskini sõnul pole Shin Betil huvi ega tahtmist ega saagi olema
lahendada juudi terrori küsimust poliitilisel tasandil.
Need olid meie tänased uudised. Shalom ja kohtumiseni!
Tõlge: Monika Jaaguri